recursal/SuperWikiNEXT-32B huggingface dataset:
Guifengtårnet
Heyuan i Guangdong
**Heyuan** (kinesisk: 河源市; pinyin: *Héyuán*) er et byprefektur i provinsen Guangdong i Folkerepublikken Kina. Det har et areal på 15.478 km² og har ca. 3,32 millioner innbyggere (2002). 

Mesteparten av befolkningen er kantonesere eller hakka.

I november/desember 2002 utbrøt den dødelige sykdommen og epidemien SARS i dette byprefekturet.

Administrative enheter
----------------------

Byprefekturet Heyuan har jurisdiksjon over ett distrikt (区 *qū*) og 5 fylker (县 *xiàn*). 

| Kart |
| --- |
|  |
| # | Navn | Hanzi | Hanyu Pinyin | Befolkning (2003 est.) | Areal (km²) | Tetthet (/km²) |
| **Distrikter** |
| 1 | Yuancheng | 源城区 | Yuánchéng Qū | 300 000 | 365 | 822 |
| **Fylker** |
| 2 | Zijin | 紫金县 | Zǐjīn Xiàn | 800 000 | 3 619 | 221 |
| 3 | Longchuan | 龙川县 | Lóngchuān Xiàn | 860 000 | 2 088 | 412 |
| 4 | Lianping | 连平县 | Liánpíng Xiàn | 370 000 | 2 025 | 183 |
| 5 | Heping | 和平县 | Hépíng Xiàn | 490 000 | 2 511 | 195 |
| 6 | Dongyuan | 东源县 | Dōngyuán Xiàn | 520 000 | 4 070 | 128 |

Samferdsel
----------

Kinas riksvei 205 passerer gjennom området. Den begynner i Shanhaiguan i Hebei og ender opp sør i Shenzhen i provinsen Guangdong. Underveis er den innom blant annet Tangshan, Tianjin, Zibo, Huai'an, Nanjing, Wuhu, Sanming, Heyuan og Huizhou.

Eksterne lenker
---------------

* Offisielt nettsted Rediger på Wikidata

* (en) Heyuan – kategori av bilder, video eller lyd på Commons Rediger på Wikidata
* 
* The history of Heyuan

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Tydal skytterlag** ble stiftet i 1905 under navnet «Grensevagten», året etter ble så navnet endret til Tydal skytterlag.

Lagets første bane lå på Velneset på Aune, etter det ble banen flyttet til Heknåsfloen ved Østby der det ble bygd 300, 400 og 600 meters baner. Etter denne ble det flyttet til Felmannmyra ved Kirkvold før banen ble flyttet til Storfloen på Aune, før den igjen ble flyttet dit den ligger i dag i 1949. I 1951 kjøpte laget 2 tyskerbrakker på Melhus som dannet grunnlaget for dagens skytterhus. I 1956 ble det påbegynt utvidelse av banen i forbindelse at HV-12 kom inn som leietaker av banen til trening, dette ble sluttført i 1958. I perioden 1974 til 1977 ble det gjort omfattende arbeider på banen med ny 300 meters bane til 14 skyttere og ny 100 meters bane til 12 skyttere. I 1986–87 ble det bygd lerduebane og løpende elg.

I 2001–02 ble det bygd ny 200 meters bane med 10 elektroniske skiver. Det ble også satt opp 2 elektroniske skiver på 100 m. Videre ble 100 m banen banen utbygd og utvidet til 8 elektroniske skiver i 2004. I 2007 ble det bestilt 3 15m skiver til innendørsbanen på Kløfta. Alle skiver som skytterlaget eier er kjøpt av Megalink.

Lagets skyttere har mange gode resultater å vise til gjennom tidene, her kan nevnes Erik Østbyhaug som har flere samlags- og landsdelskretsmesterskap, samt samlagsmester på Landsskytterstevnet i 1994.

Arvid Berggård har en rekke titler å vise til, den største kom på Landsskytterstevnet i 2002 der han ble norsk mester på baneskytingen i klasse V65.
**Sira Eirik** levde rundt 1285 og var den første kjente presten i Vanse kirke i Vanse. Tittelen sira var en tittel som ble brukt på geistlige, sammen med fornavnet. Tittelen kommer av det engelske sir, som igjen kommer av det latinske senior. Sira Eirik kjøpte opp mange gårder på Lista for Munkeliv kloster som han hadde økonomiske interesser med. De lokale bøndene leide gårdene han kjøpte mot å gi deler av det de produserte til han oftest i form av smør og huder av storfe som han deretter solgte for penger. Fortjenesten av salget ble hans lønn, men overskuddet ble sendt til Munkeliv kloster. Denne ordningen med prestene i Vanse kirke og klosteret, varte helt til reformasjonen, da staten konfiskerte alle eiendommene og kirken.

Referanser
----------

1. ↑  Salvesen, Helge. (2017, 8. juni). Sira: tittel. I Store norske leksikon. Hentet 8. juni 2017.
2. ↑  Bokmålsordboka/Nynorskordboka,
 hentet 8. juni 2017.

Kilder
------

* Farsund.kirken.no Arkivert 14. oktober 2013 hos Wayback Machine.
**Atomemisjonsteknikker** er en fellesfortengelse for blant annet:

* Flammefotometri (AES)
* Induktivt koblet plasma optisk emisjonsspektrometri (ICP-OES)
* Atomfluorescensspektrometri (AFS)

Det finnes atomemisjonsteknikker basert på blant annet følgende atomiserings- og eksitasjonskilder:

* Flamme
* Plasma
* Gnist/lysbue

Instrumenter som benyttes er fra helt enkle flammefotometer til avanserte instrumenter som for eksempel ICP-OES.

Atomemisjon og atomfluorescens
------------------------------

Atomemisjon- og atomfluorescensteknikker er begge basert på måling av emisjon fra eksiterte atomer eller ioner

{\displaystyle {\ce {A^{\*}-> A +hv}}}

Forskjellen mellom AES og AFS er hvordan eksitasjonen foregår, termisk (AES) eller ved bestråling med fotoner (AFS)

### For atomemisjonsteknikker

Atomisering skjer ved tilføring av energi (Q) i en flamme, plasma, etc. En liten andel av atomene eller ionene eksiteres.

### For atomfluorescensteknikker

Atomisering og eksitasjon skjer ved tilføring av energi (Q) i en flamme, plasma, etc. En liten andel av atomene eller ionene eksiteres. I tillegg eksiteres analytten(e) ved bestråling med egnet bølgelengde.

Flammefotometer og flammefotometri
----------------------------------

### Flammefotometer

Et flammefotometer er et relativt enkelt instrument for måling av atomemisjon hvor en propan/luft flamme med temperatur mellom 1750 til 1850⁰C som benyttes som atomiserings- og eksitasjonsklide. Ett filter (ikke monokromator) benyttes for å velge ut det bølgelengdeområdet som skal benyttes.

### Flammefotometri

Flammefotometri kan benyttes til bestemmelser av alkali- og jordalkalimetaller da det kun er disse grunnstoffene som eksiteres i vesentlig grad i en propan/luft flamme. Flammefotometri er ikke mye benyttet i dag.

Induktivt koblet plasma optisk emisjonsspektrometri
---------------------------------------------------

Skisse av en plassmabrenner
Plasma dannes i en plasmabrenner (torch) bestående av tre konsentriske kvartsrør. Temperaturen til plasmaet er mellom 6'000 til 10'000 kelvin. Argon ledes inn i hvert av de tre rørene:

* Plasmagass (kjølegass) (A)
* Hjelpegass (auxillary gas) (B)
* Forstøvergass (bæregass) (C)
Pave Frans, ikledd regnponcho, feirer messe på Tacloban få timer før tyfonen treffer Samar.
**Tyfonen Mekkhala** (på Filippinene: *Amang*) er en pågående tropisk syklon i Stillehavet, som nærmer seg Samar-Leyte (kurs mot Tacloban City).

Værtjenestene identifiserte den da svake tropiske forstyrrelsen den 10. januar 2015, - den oppstod i nærheten av øya Yap. Systemet ble oppgradert til tropisk depresjon 13. januar, og neste dag ble den klassifisert som tropisk syklon, med vindstyrker på opptil 110 km/t og 155 km/t i kastene.

Ettersom tyfonen var lenge ventet å befinne seg omtrent over Tacloban City rett etter pave Frans besøkte byen og feiret messe der for en folkemende for hundretusener på flyplassen som ligger på en flat tange ut i havet, hadde stormsystemet vekket nasjonal bekymring. Pavens besøk til nettopp denne by var foranlediget av et ønske om å være nær ofrene etter den meget sterke og dødbringende tyfonen Haiyan (Yolanda) herjet der den 8. november 2013.

Tyfonen endret kurs i nordlig retning, og traff land et godt stykke nord for Tacloban tre timer etter paven hadde reist, og svekket seg deretter. Som det ble, klarte paven å gjennomføre hele sitt planlagte program i byen, skjønt fremskyndet og forkortet, og mengden kom seg bort fra flyplasstangen (det første fly etter paven fløy ut, blåste på den glatte flyplassen ut av rullebanen under sitt startforsøk).

Tyfonens internasjonale navn kommer fra indisk mytologi. *Manimekhala* (khmer: មណីមេខលា, *Moni Mekhala*; thai: มณีเมขลา, *Mani Mekkhala*) er en gudinne som betraktes som havet vokter.

Referanser
----------

1. ↑  «Tropical Cyclone Advisory for Analysis and Forecast 2015-01-13T21:00:00Z». Japan Meteorological Agency. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 13. januar 2015.  «Arkivert kopi». Archived from the original on 15. januar 2015. Besøkt 16. januar 2015. CS1-vedlikehold: Uheldig URL (link)
2. ↑  «Guidance – Forecast Track by Numerical Weather Prediction 2015-01-14T06:00:00Z». Japan Meteorological Agency. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 14. januar 2015.  «Arkivert kopi». Archived from the original on 15. januar 2015. Besøkt 16. januar 2015. CS1-vedlikehold: Uheldig URL (link)
3. ↑  «Tropical storm amang enters PAR, fisher folk in parts of Luzon, Visayas warned». GMA News. 15. januar 2015. Besøkt 15. januar 2015.
**Teemu Rintala** er en finsk sportsskytter som tok gullmedalje i Open-divisjonen i 2017 IPSC Rifle World Shoot og gullmedalje i Modified-divisjonen i 2018 IPSC Shotgun World Shoot. Han har også en bronsemedalje fra 2015 IPSC Shotgun World Shoot. Iløpet av 2010-årene har Rintala vært en av de beste IPSC rifle- og hagleskytterne i Europa med gode plasseringer i finske, nordiske og europeiske mesterskap. Rintala skyter for Astro Sweden Rifle Team (tidligere GP Rifle Team), og ved siden av skytingen jobber han som arborist.

Referanser
----------

1. ↑  «Results from the 2017 IPSC Rifle World Shoot, Overall Semi Auto Division (PDF)» (PDF). Arkivert fra originalen (PDF) 7. september 2017. Besøkt 29. oktober 2022.
2. ↑  Suomelle tukku mitaleja IPSC-kiväärin MM-kilpailuista – Suomen Ampumaurheiluliitto ry - Finland Dominated at the World Shoot
3. ↑  IPSC :: Match Results - 2015 Shotgun World Shoot, Italy
4. ↑  Interview with IPSC Shooter Teemu Rintala (FIN) - The Firearm BlogThe Firearm Blog
**Atomvinter** er det populære navnet på et scenario der storstilt bruk av atomvåpen fører til global nedkjøling.

Scenariet ble første gang presentert i tidsskriftet *Ambio* i 1982. Et spesialnummer om mulige miljøvirkninger av atomkrig inneholdt en artikkel om virkninger på atmosfæren, skrevet av Paul Crutzen og J. Birks. De beregnet at inntil 70 % av ozonlaget kunne bli brutt ned og pekte for første gang på virkningen av de forventede store mengdene av røyk (støv) som ville bli utløst. 

Slik det ble observert i Hiroshima, Nagasaki og tyske byer i 1945, gir antennelsen av store byer en intens varme som igjen fører store mengder sot og partikler opp i jordens stratosfære. Der vil partiklene blokkere for solinnstrålingen, og vil forbli i stratosfæren over en tidsskala av år. Vindene vil effektivt utbre partikkellaget i retning øst-vest, og ville i scenariet dekke den nordlige halvkule nord for 30°. De tykke svarte skyene ville stenge ute alt sollys over flere uker, slik at temperaturen ved bakken ville synke med mellom 20°C og 40°C i perioden.

Kombinasjonen av mørke, drepende frost og høye doser av radioaktiv stråling fra atomnedfall ville skade all plantevekst.

En noe tilsvarende situasjon som atomvinter ville oppstå ved tilstrekkelig store meteornedfall eller ved utbruddet av en supervulkan.

Se også
-------

* Fimbulvinter
* Atomkrig

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis
 |
**Airspeed AS.10 Oxford** var et britisk to-motors treningsfly. Det ble spesielt bygget for opplæring av Det britiske samveldes flyvåpens mannskaper, piloter, navigatører, radiotelegrafister, og til øvelsesbombing og øvelsesskyting med maskingevær under andre verdenskrig.

Konstruksjon og utvikling
-------------------------

Airspeed Oxford var en militær utvikling av en av fabrikkens tidligere modeller; et sivilt 8-seters fly Airspeed AS.6 Envoy. Den første prototypen fløy 19. juni 1937. Den var utstyrt med dreibart kanontårn. Kanontårnet ble fjernet på senere versjoner, da Oxford etter hvert hovedsakelig ble brukt til opplæring av piloter, navigatører og telegrafister. 
Flyet var i utstrakt bruk som avansert skolefly i Storbritannia og flere av samveldelandene.

Oxford var en lav-vinget endekker med et halvveis selvbærende skrog av finerplater. Haleseksjonen av spanter kledd med duk. Opptrekkbart understell med fast halehjul.

Flyet i bruk
------------

Stor etterspørsel resulterte i at 8 751 ble bygget. Foruten Airspeed ble flyene bygget hos de Havilland, Percival Aircraft Company og Standard Motors. I tillegg til trening ble flyet brukt til ubåt-speding, som ambulansefly og kommunikasjonsfly.

Etter krigen ble de 152 Oxford som var under bygging ferdigstilt som sivile trafikkfly under betegnelsen AS.65 Consul.

Brukt av flyvåpen
-----------------

Airspeed Oxford Mk.I, RAF
### Samveldeland

Storbritannias flagg Royal Air Force
Australias flagg Australia
Canadas flagg Canada
New Zealands flagg New Zealand;
Sør-Afrika Sør-Afrika
Sri Lankas flagg Ceylon
### Andre

USAs flagg United States Army Air Forces
Belgias flagg Belgia
Danmarks flagg Flyvevåbnet
Hellas’ flagg Hellas
Norges flagg Luftforsvaret

Flytypen i Norge
----------------

Luftforsvaret hadde i tidsrommet 1947-1953 i alt 22 Oxford som ble benyttet ved 333 skvadron, 334 skvadron. og 335 skvadron
Fire fly ble i tidsrommet 1951-1953 solgt til Widerøe som brukte flyene til kartlegningsfoto for Norges geografiske oppmåling (nå Statens kartverk). Tre av flyene ble registrert i Norges luftfartøyregister som LN–NPN. LN–NPP og LN–NPR. Det fjerde ble ikke registrert, men ble beholdt for reservedeler. Flyene ble tatt ut av tjeneste rundt 1960 og ble brukt på Fornebu som øvelsesobjekter for brann- og havaritjenesten.

Spesifikasjoner
---------------

Airspeed Oxford
### Dimensjoner

* Mannskap = 3
* Lengde = 10,52 m
* Vingespenn = 16,25 m
* Høyde = 3.38 m
* Vingeareal = 32.3 m²
* Vekt uten last =2 440 kg
* Vekt lastet = 3 450 kg
* Max takeoff vekt =

### Ytelser

* Motorer = 2 x Armstrong Siddeley Cheetah Stjernemotorer, *hver på 355 H/k*
* Toppfart = 300 km/t
* Rekkevidde = 1 500 km
* Maks høyde =5 850 m
* Stigningsevne = 4.8 m/s

**Bevepning**

* Maskingevær =0.303 in (7.7 mm) Vickers K machine gun i skytetårn
* Bomber = 110 kg festet utvendig

**Tilsvarende fly**

* Avro Anson
* Beechcraft Model 18
* Lockheed L-10 Electra

Eksterne lenker
---------------

* Airspeed Envoy Arkivert 27. september 2007 hos Wayback Machine.
* Airspeed Oxford Arkivert 6. august 2006 hos Wayback Machine.
* Fleet Air Arm Archive

|  |  |
| --- | --- |
| Oppslagsverk/autoritetsdata | LCCN
 |
Troposfærisk spredning-systemet kan opprette samband over store avstander, mens vanlig radiolinje *(nedenfor)* krever flere reléstasjoner på grunn av synsviddebegrensning. 
Troposfærisk spredning-antenne og mater i Boswell Bay i Alaska.
**Troposfærisk spredning** (også kjent som **troposcatter**) er en metode for å kommunisere med radiolinjesignaler over store avstander – ofte opp til 300 kilometer (- og ytterligere avhengig av terreng- og klimafaktorer). Denne metoden for bølgeforplantning bruker fenomenet troposfærisk spredning, der radiobølger i UHF og SHF frekvenser tilfeldig blir spredt som de passerer gjennom de øvre lag av troposfæren. Radiosignal blir da overført i en smal stråle rettet like over horisonten i retning av mottakerstasjonen. Som signalet passerer gjennom troposfæren, blir noe av energien spredt tilbake mot Jorden, slik at mottakerstasjonen kan plukke opp signalet.

Normalt vil et radiosignal i mikrobølgeområdet ferdes i rette linjer, og derved er avgrenset til samband over fri siktelinje-applikasjoner, og der mottaker kan bli sett visuelt av senderen. Kommunikasjonavstander er avgrenset av den visuelle horisonten til rundt 30–40 km (48–64 km). Troposcatter lar mikrobølgekommunikasjon være mulig utover horisonten.

Fordi troposfæren er turbulent og har en høy del av fukt i seg, blir radiosignalet avbrutt og følgelig blir bare en liten del av radioenergien samlet inn av mottakantennene. Frekvenser for overføring rundt 2 GHz som er best egnet for tropospheric scatter-system, og kommuniserer godt i fuktige, turbulente områder av troposfæren.

Referanser
----------

1. ↑  FS-1037C Definition of tropospheric scatter

|  |  |
| --- | --- |
| Oppslagsverk/autoritetsdata | GND
 |
**Airkenya Express** er et kenyansk flyselskap med hovedkontor i Nairobi. Selskapet har charterflygninger og rutefly innenriks og til Tanzania. Hovedflyplassen til flyselskapet er Wilson lufthavn i Nairobi.

Airkenya Aviation ble grunnlagt i 1987 da Air Kenya og Sunbird Aviation ble slått sammen. Airkenya Aviation ble omdøpt til Airkenya Express i januar 2007. Selskapet eies av et kenyanskkontrollert konsortium og har 165 ansatte.

Selskapets flåte er sammensatt av flere ulike fly, avhengig av selskapet og kundene sine behov, og består av typene Cessna caravan, Twin otter, Dash 7 og Dash 8.

Destinasjoner
-------------

Airkenya Express har følgende destinasjoner (per september 2010):

Kenyas flagg Kenya
* Amboseli – Amboseli lufthavn
* Lamu – Manda lufthavn
* Lewa Downs – Lewa lufthavn
* Malindi – Malindi lufthavn
* Maasai Mara – flere flystriper
* Meru – Mulika Lodge lufthavn
* Mombasa – Moi internasjonale lufthavn
* Nairobi – Wilson lufthavn
* Nanyuki – Nanyuki lufthavn
* Samburu – Samburu lufthavn
* Ukunda – Ukunda lufthavn

Tanzanias flagg Tanzania
* Kilimanjaro – Kilimanjaro internasjonale lufthavn

Eksterne lenker
---------------

* Offisielt nettsted Rediger på Wikidata

* (en) Airkenya – kategori av bilder, video eller lyd på Commons Rediger på Wikidata
Lagene i atmosfæren.
**Tropopausen** er en grense i atmosfæren mellom troposfæren og stratosfæren.

Troposfæren er det laveste av lagene i atmosfæren og er det laget der det meste av været oppstår. Laget strekker seg fra overflaten til en høyde på omtrent 17 km over ekvator og 7 km over polene. Stratosfæren strekker seg fra der troposfæren slutter til en høyde på omtrent 50 km over jordoverflaten. Tropopausen er altså høyere over ekvator enn over Nordpolen og Sydpolen, og derfor er også tropopausen på sitt kaldeste over ekvator.

Ved å måle den adiabatiske temperaturendringen i troposfæren og stratosfæren finner man nivået der tropopausen ligger. I troposfæren faller temperaturen i snitt med 6,5 °C per km. I stratosfæren stiger derimot temperaturen med høyden igjen på grunn av oppvarmingsprosesser i forbindelse med ozonlaget som ligger i stratosfæren. I den høyden der temperaturen går fra å falle til å stige finner vi tropopausen. Den eksakte definisjonen fra Verdens meteorologiorganisasjon er: 

det laveste nivået der temperaturendringen minker fra 2°C/km eller mindre, så lenge den gjennomsnittlige temperaturendringen mellom dette nivået og alle høyere nivå innenfor 2 km ikke stiger over 2°C/km.
En alternativ, dynamisk definisjon på tropopausen har en ved å bruke potensiell virvling i stedet for den vertikale temperaturgradienten. Det finnes ingen universelle grenseverdier, men den mest vanlige er at tropopausen ligger i nivået der den potensielle virvlingen er 2 PVU eller 1,5 PVU høyere enn ved overflaten. PVU står for potential vorticity unit (potensiell virvlingsenhet). Denne grenseverdien har positive eller negative verdier (f.eks. 2 og -2 PVU) alt etter om overflaten er på den nordlige eller sørlige halvkule. Ved å definere tropopausen på denne måten, med en positiv og negativ grenseverdi, må de to flatene møtes nær ekvator ved å bruke en annen type flate som f.eks. flaten for konstant potensiell temperatur.

Det er også mulig å definere tropopausen ut fra kjemiske sammensetninger. Den lavere stratosfæren har for eksempel mye høyere konsentrasjon av ozon enn den øvre troposfæren, men mye lavere konsentrasjon av vanndamp.

Tropopausen er ikke en "hard" grense. Kraftige tordenskyer, særlig i tropiske strøk, kan trenge inn i den lavere stratosfæren, og skape lavfrekvente vertikale svingninger. Slike svingninger starter lavfrekvente atmosfæreiske bølgetog som kan påvirke både atmosfæren og havstrømmer i området.

Referanser
----------

1. ↑  Kristian Trægde (1981). *Skyer og værtegn*. [Oslo]: NKS-forl. s. 6. ISBN 8250801059.

| * v
* d
* r
Jordens atmosfære |
| --- |
| Sfærer og pauser | Troposfæren **·** (pause) **·** Stratosfæren **·** (pause) **·** Mesosfæren **·** (pause) **·** Termosfæren **·** (Eksobasen) **·** Eksosfæren |
| Relaterte artikler | Ozonlaget **·** Turbopausen **·** Ionosfæren |
| Kategori |

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** GND
 |
**Polemarkhos** (død 404 f.Kr.) var en gresk filosof i Athen i antikkens Hellas som ble henrettet av styret til de 30 tyranner. Bortsett fra hans posisjon, er det svært lite som er kjent om hans filosofi. Han nevnes så vidt av Platon.

Han var sønn av Kephalos fra den greske kolonien Siracusa på Sicilia. Han hadde to brødre, den kjente retorikeren og advokaten Lysias, Euthydemos, og en søster som ble gift med Brachyllos. Da Lysias var rundt femten år i tiden rundt 444 f.Kr. flyttet familien til Thurioi på Sicilia.
Etter Athens nederlag i Peloponneskrigen og mot Siracusa flyttet de til Athen i 412 f.Kr.

Under styret til de 30 tyranner, støttet militært av Sparta, ble Polemarkhos en av dem som ble pekt ut for å være en av *métoikos*, metoikere, bosatte utlendinger. I motsetningen til sin bror Lysias klarte ikke Polemarkhos å flykte, og ble (som Sokrates) henrettet ved å drikke gift fra selsnepe. Melobios, en av de tretti tyrannene,
rev til seg en ørering av gull fra Polemarkhos' hustru. Etter hans død forbød diktaturet hans familie å holde en begravelse i noen av deres hus. Platons *Staten* har en setting i et av husene til Polemarkhos i Pireus (Pireás), Athens havneby, hvor hans familie eide en fabrikk for framstilling av skjold med rundt 120 slaver. Polemarkhos selv snakker kortvarig i bok 1 av *Staten*.

Referanser
----------

1. ↑  Platon: *Faidros* 257b
2. ↑  Lysias, 12.17-19
3. ↑  Melobios (Melobius) Arkivert 5. juli 2012 hos Wayback Machine. Mythagora
4. ↑  Platon: *Staten*, 1

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Augustinus Johannessøn Sellevold** (født 3. mai 1803 på Bø ved Bjørnskinn, død 3. februar 1893 på Sellevold på Andøya) var en norsk fiskerbonde og politiker.

Sellevold dro på fiske første gang ved ti års alder, og dette var hovedbeskjeftigelsen hans inntil han var 24 år. Da hadde han blant annet anskaffa seg rorbu og hjellbruk i Nyksund, og han hadde gifta seg med Inger Olsen fra Bleik.

I 1837 kjøpte han gården Sellevold, bosatte seg der og dreiv kombinasjon landbruk/fiske.

Sellevold hadde – som de fleste av sine samtidige – sparsomt med utdannelse. Han hadde imidlertid stor iver, og han leste allerede fra barndommen det han kunne komme over. Da han etter hvert fikk rimelig inntekt, kunne han også kjøpe seg bøker, og han lærte seg blant annet tysk ved sjølstudium. 

Han var i samtida kjent også som dikter av salmer og andre vers, som han gjerne forfatta mens han rodde fiske. Lite av tekstene er bevart for ettertida, men høsten 2009 blei imidlertid hans «Stenkjærs klagesang» fra 1854 utgitt på cd, sunget av Ola Fjellvikås.

Sellevold representerte Nordlands amt på Stortinget i periodene 1845–47 og 1848–50, og står da oppført med tittel forlikskommisær. Han var også aktiv i lokalpolitikken, og satt lenge i herredsstyret og formannskapet i Dverberg. Han var ordfører i 1840–44, 1848–52, 1856–60, formann 1861–62 og viseordfører 1863–64. Han var også medlem av amtstinget en del år. Fra rundt 1850 var han plaga av tiltakende døvhet, noe som gjorde at han unnveik å ta politiske verv utenom de heilt lokale, der han kjente sakene godt.

Sellevold stifta i 1860 Dverberg Misjonsforening. Han var også aktiv for avholdssaken.

Han blei 80 år gammel tildelt Borgerdådsmedaljen.

Ved Dverberg kirke står det en bauta over Sellevold.

Referanser
----------

1. 1 2   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 782[Hentet fra Wikidata]
2. ↑  Oppslag på Steinkjerleksikonet på nett; besøkt 21. september 2009. Se også lydfil[*død lenke*].

Eksterne lenker
---------------

* (no) Augustinus Johannessøn Sellevold hos Norsk senter for forskningsdata politikerarkiv (nedlagt) Rediger på Wikidata
* (no) Biografi om Augustinus Sellevold
Trollstigen i Norge. Veger i Norge må typisk sikres mot frost, og følger landskapet.
Kryss mellom *Emirates Road* og *Al Khail Highway* i De forente arabiske emirater.
**Vegteknologi** omfatter strukturelle metoder for dimensjonering, proporsjonering av veger og gater. Det utføres ut i fra metoder som er foreslått i håndbøker til Statens vegvesen om vegbygging (hb018), veg- og gateutforming (hb017) og vegtunneler (hb021). De kalles også vegnormaler og brukes som standard beregningsmetoder for utførsel av tunneler, veger og gater i Norge.

Vegteknologi omfatter også vegbygningsmaterialer og deres nedbrytingsmekanismer, beregning av ÅDT (årdøgnstrafikk), frostsikring av veger, vegfundamentet, vegdekker, vegtykkelse, vegutstyr og miljøtiltak. Også lastresponsanalyser, bæreevne og forsterkninger for forskjellige vegtyper.

Man har også metodikk for beregning av levetidskostnader for veger. Også drift og vedlikehold planlegges før en prosjekt blir godkjent og settes i live.

Det er oppmerksomhet på sikkerhetstiltak, spesielt i tunneler. Trafikk- og brannsikkerhetsnivå skal være basert på en systematisk vurdering av alle sider ved systemet som utføres av infrastrukturen, brukeren, trafikantene og kjøretøyene.

Håndbøker inneholder regler og utføringsmetoder for bygging av veger med tunneler. Man trenger å utføre geologiske forundersøkelser og ta hensyn til omgivelser før man setter i gang bygging av en tunnel. Man tar hensyn til geometrisk utforming, estetikk og kjøreopplevelse. Ut i fra disse betingelser utarbeider man plan og metoder som passer for den spesielle situasjonen.

Vegteknologi finnes som fag i instituttet for bygg, anlegg og transport ved fakultetet for ingeniørvitenskap og teknologi ved NTNU.

Litteratur
----------

* Håndbok 017, Veg- og gateutforming.
* Håndbok 018, Vegbygging.
* Håndbok 021, Vegtunneler.

Tilgjengelig på Håndbøker hos Statens vegvesen.

Eksterne lenker
---------------

* Statens vegvesen: Vegteknologi
**Vegårshei Idrettslag** er en norsk idrettforening fra Vegårshei kommune i Aust-Agder. Foreningen ble etablert 12. mars 1902. I 2018 drev foreningen med følgende idretter alpin, fotball, friidrett, hopp, håndball, langrenn, orientering, skiskyting, sykkel, triathlon, trim, volleyball. Foreningen hadde i 2002 om lag 550 medlemmer.

Historikk
---------

Ved etableringen var det i skiidrett som dominerte, men flere idretter kom til som sykling, terrengløp, skøyter og svømming. Lagets første bakke lå i Laupalskottet ved Lauve. 
På 1930-tallet ble det etablert flere arbeideridrettslag på Vegårshei. 19. juni 1932 vedtok Vegårshei Arbeiderungdomslag å danne *Vegårshei AIL*. Samme år ble også *Jerv AIL* etablert og i 1935 kom det tredje arbeideridrettslaget, *Ubergsmoen AIL*. I 1936 ble bygdas tre arbeideridrettslag slått sammen: Vegårshei AIL, AIL Jerv og Ubergsmoen AIL. Navnet ble AIL Jerv, men allerede året etter tok laget navnet Vegårshei AIL. 
1. januar 1941 gikk Vegårshei AIL og Vegårshei Idrettslag sammen. 
Etter andre verdenskrig (1940-1945) ble det arbeidet med å få på plass et nytt klubbhus, og i desember 1947 var klubbhuset Fjellheim klar til bruk. 
I 2002 fylte idrettslaget 100 år.

NM på ski i 1994
----------------

Vegårshei Idrettslag arrangerte sammen med Aust-Agder idrettskrets Norgesmesterskap på ski på Vegårshei i 1994. Mesterskapet ble en stor suksess.

Arkiv
-----

Arkiv etter Vegåshei Idrettslag befinner seg på Kuben i Arendal. Arkivet inneholder også materiale fra Vegårshei AIL og AIL Jerv. Materialet strekker seg fra 1915 og frem til 1997, og omfatter protokoller, journal, årsmeldinger, lagsavis, medlemslister, regnskap, vedtekter, korrespondanse og diverse.

Referanser
----------

1. ↑  NM på ski på Vegårshei - "The best NM ever", *Avtrykk.no*, 29.01.2019
**Parforsejakt** eller **parforcejakt** (av fransk *par Force* = med vold, hets) er en type hetsjakt, en jaktform der et jaktlag av jegere jakter rødrev (i tidligere tider også andre pattedyr) fra hesteryggen og bruker et kobbel av hunder, tradisjonelt av hunderasen foxhound eller en annen hurtig støvertype som jager i flokk, til å søke opp og hetse etter rødreven til dyret blir utmattet og styrter. Som regel blir reven drept ved at hundene river den i filler, men opprinnelig var det personen med høyest rang som hadde retten til å drepe byttet, som regel med dolk.

Historie
--------

Stjerneformet parforsehede ved Brandenburg (kart fra 1780)
Det er usikkert hvor og når parforsejakt oppsto, men jaktformen ble spesielt utbredt blant kongelige, adel og makteliten i Europa alt på 1500-tallet. Den økte sin betydning ytterligere på 1600- og 1700-tallet, spesielt i land som Tyskland, Østerrike, Ungarn, Frankrike og England.

Mange grunnla egne jaktslott der denne jaktformen sto sentralt. Jaktslottene var omfattet av store landområder, som med årene ble spesielt tilrettelagt for parforsejakt mange steder. Selve jaktteknikken ble også finslipt. I skogene ble det hugget ut et stjerneformet veimønster som ledet inn mot et sentrum, der selve finalen gjerne skjedde. Veiene ble bemannet av ryttere og hunder på en slik måte at dyrene de jaktet på ble drevet inn mot sentrum av stjernen. Også i Danmark var parforsejakt utbredt og populært, men jaktformen ble forbudt i Danmark-Norge alt mot slutten av 1700-tallet. I Tyskland ble den forbudt i 1934.

Denne formen for revejakt, som mange nå regner som en bestialsk blodsport, har lenge vært forbudt i store deler av den industrialiserte verden, men på De britiske øyer har sporten vært vanskelig å få en slutt på, til tross for massiv kritikk, både nasjonalt og internasjonalt. Sporten utviklet seg til å bli en formidabel sosial begivenhet innen britisk adel, som har hatt makt nok til å holde den gående helt inn i våre dager. Den 18. november 2004 ble imidlertid parforsejakt også forbudt ved lov i England og Wales, med virkning fra februar 2005.

En rekke former for moderne hestesport har sitt utspring i parforsejakt, for eksempel steeplechase (hinderløp), sprangridning og dressurridning. Dette kan man blant annet se av «uniformene» rytterne bruker under slike konkurranser. Disse stammer fra parforsejaktmiljøet. I Danmark går også den såkalte *hubertusjakten* av stabelen hvert år, som et slags symbolsk minneløp etter fordums parforsejakt.

Se også
-------

* Jakt
* Hetsjakt
* Revejakt
* Blodsport
* Parforsejaktlandskapet på Nord-Sjælland

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND **·** NKC
 |
Shihezi
Shihezi i Xinjiang
**Shihezi** (kinesisk: 石河子; pinyin: *Shíhézǐ*; Wade-Giles: *Shíh-hó-tzǔ*; uigurisk: شىخەنزە; uigur-latin: *Shixenze*) er et kinesisk byfylke i den autonome region Xinjiang (Sinkiang) i det vestlige Kina. Befolkningen innen bygrensene anslås (2004) til 553 000. Den er understilt Produksjons- og konstruksjonskorpset i Xinjiang. 

Shiheziuniversitetet er Xinjiangs nest største universitet.

Økonomi
-------

Dette er en viktig industriby, med en rekke kullkraftverk. De største er Manas kullkraftverk i øst, og Tianye kullkraftverk og Tianfu kullkraftverk i nord. Tilsammen har disse tre om lag 3.000 MW kapasitet, en betydelig del av provinsens generasjonsevne for elektrisk kraft.

Samferdsel
----------

Kinas riksvei 312 løper gjennom området. Den fører fra Shanghai og ender på grensen mot Kasakhstan, og passerer blant annet Suzhou, Nanjing, Hefei, Xinyang, Xi'an, Lanzhou, Jiayuguan og Ürümqi.

Eksterne lenker
---------------

* Shihezi economic development zone
* Shihezi party politics public information network
* Map of the City of Shihezi
* Shihezi a 'Shining Pearl in the Gobi Desert'
* Shihezi (China) -- Britannica Online Encyclopedia

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** VIAF **·** LCCN **·** GeoNames
 |
***Napoa*** er en slekt av biller som hører til familien skarabider (Scarabaeidae).

Utseende
--------

En liten (ca. 5 millimeter), bred, nokså blank, svart gjødselbille. Hodet er stort og skovlformet uten knøler eller horn, noe innbuet i midten foran, betydelig innsnevret bakerst. Pronotum er firkantet, ganske fint punktert foran, men punktene blir gradvis større bakover og er ganske store og tette ved bakkanten. Dekkvingene er litt rundede med fine punktstriper, mellom disse med rundede, oppbrutte lengdekjøler. Beina er nokså spinkle, for-leggene med tre korte tenner.

Levevis
-------

Forholdsvis lite er kjent om biologien til denne arten. Den er funnet mellom kolonier av termitterr og mellom løvstrø under nedfallen frukt.

Utbredelse
----------

Arten er utbredt i Colombia, Ecuador og Peru.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien gjødselbiller, Aphodiinae Leach, 1815
					- Stammen Eupariini Schmidt, 1910
						* Slekten *Napoa* Stebnicka, 1999
							+ *Napoa peckorum* Stebnicka, 1999

Kilder
------

* Generic Guide to New World Scarab Beetles - *Napoa*

Eksterne lenker
---------------

* (en) *Napoa* i Global Biodiversity Information Facility Rediger på Wikidata

* *Napoa* – detaljert informasjon på Wikispecies Rediger på Wikidata
Prins **Kita (Ivane) Abashidze** (georgisk კიტა აბაშიძე), født 1870, død 1917) var en georgisk litteraturkritiker, journalist og politiker.

Abashidze var født inn i en adelig familie i regionen Guria. Etter å ha fullført ved Kutaisi Klassiske Gymnasium i 1889, tok han fag i filosofi og kunstteori i Paris, samt studerte jus ved Odessa universitet. På slutten av 1890-tallet arbeidet Abashidze for Tbilisis kontrollkomité, og som mekler i Racha og Tsjiatura i det vestlige Georgia. Fra 1893 av var Abashidze engasjert i journalistikk, hvor han jevnlig skrev litteraturkritikk for georgisk presse. Hans estetikk og syn på samtidens verdenslitteratur, samt georgisk litteratur, ble formet under innflytelse av georgiske intellektuelle på 1860-tallet, samt den franske litteraturkritikeren Ferdinand Brunetière.

Tidlig i 1900-årene var Abashidze engasjert i ledelsen av Chiaturas mangan-industri, og senere ledet han et manganindustriråd. Han sluttet seg også til Georgias sosial-føderale parti, og ble et av partiets ledere. Etter Det russiske keiserdømmets fall i februarrevolusjonen 1917, ble Abashidze utnevnt til kommissær for utdanning innenfor Ozakom, som var en regional administrasjon, som eneste georgiske medlem i komitéen. I mars 1917 ble han erstattet av sosialdemokraten Akaki Chkhenkeli.

Referanser
----------

1. ↑  Lang, David Marshall (1962), *A Modern History of Georgia*, p. 193. London: Weidenfeld and Nicolson.
2. ↑  Jones, Stephen F. (2005), *Socialism in Georgian Colors: The European Road to Social Democracy, 1883-1917*, p. 247. Harvard University Press, ISBN 0-674-01902-4.

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** SUDOC
 |
Denne artikkelen omhandler filmen.  For aliaset til Elvis Costello, se Elvis Costello.

***Napoleon Dynamite*** er en amerikansk filmkomedie fra 2004 av Jared Hess med Jon Heder, Efren Ramirez, Jon Gries med flere.

Sammendrag
----------

Napoleon Dynamite er en ny type helt, med rødt, krusete hår, månestøvler og uslåelige evner. Napoleon Dynamite er en sosialt introvert 16 år gammel gutt fra Preston, Idaho, som bor sammen med sin bestemor, Carlinda Dynamite, og hans eldre bror, Kipling Ronald "Kip" Dynamite. Napoleon bruker dagene på å dagdrømme seg gjennom skole-timene, tegne forskjellige fantasimonstre, gå i tottene på broren Kip og unngå sin sleipe onkel Rico. Napoleons bestemor skader ett halebein i en ulykke på en firhjuling, og ber sin onkel Rico om å passe på guttene hennes når hun er skadet. Rico, en middelaldrende tidligere idrettsutøver som bor i en bobil, behandler Napoleon som et lite barn.

Broren Kipling er 32 år gammel, arbeidsledig og skryter av å ha brukt mangfoldige timer på forskjellige praterom på Internett sammen med kjærestene hans, og planlegger å bli en profesjonell utøver i Mixed martial arts. Napoleon liker også å finne opp fantasifulle historier om seg selv og sine utrolige "ferdigheter" som står i skarp kontrast til hans vanlige reserverte personlighet. Etter hvert skaffer Napoleon seg to nye venner. Sjenerte Deb, en sjenert jente som forsøker å skaffe penger til å begynne ved college. Og bartegutten Pedro, opprinnelig fra Juarez, Mexico – og trioen starter en kampanje for at Pedro skal bli valgt som elevrådsformann og få elevrådets villeste drømmer til å gå i oppfyllelse. Men hvis Pedro skal slå populære og overlegne Summer Wheatley, må Napoleon ta i bruk sitt hemmelige våpen.

Skuespillere
------------

* Jon Heder som Napoleon Dynamite.
* Efren Ramirez som Pedro Sánchez.
* Tina Majorino som Deborah "Deb" Bradshaw.
* Aaron Ruell som Kipland "Kip" Dynamite.
* Jon Gries som Rico Dynamite.
* Haylie Duff som Summer Wheatley.
* Emily Kennard som Trisha Stevens.
* Shondrella Avery som LaFawnduh Lucas.
* Sandy Martin som bestemor Carlinda Dynamite.
* Diedrich Bader som Rex.
* Trevor Snarr som Don.
* Ellen Dubin som tante Ilene.

Eksterne lenker
---------------

* Offisielt nettsted Rediger på Wikidata
* (en) *Napoleon Dynamite* på Internet Movie Database Rediger på Wikidata

* (no) *Napoleon Dynamite* hos Filmfront Rediger på Wikidata

* (sv) *Napoleon Dynamite* i Svensk Filmdatabas Rediger på Wikidata

* (da) *Napoleon Dynamite* i Danmark Nationale Filminstitut Rediger på Wikidata

* (en) *Napoleon Dynamite* på AllMovie Rediger på Wikidata

* (fr) *Napoleon Dynamite* på Allociné Rediger på Wikidata

* (nl) *Napoleon Dynamite* på MovieMeter Rediger på Wikidata

* (en) *Napoleon Dynamite* på Turner Classic Movies Rediger på Wikidata

* (en) *Napoleon Dynamite* på American Film Institute Rediger på Wikidata

* (en) *Napoleon Dynamite* på Rotten Tomatoes Rediger på Wikidata

 Wikiquote: Napoleon Dynamite – sitater
**Kitch'n** er en norsk butikkjede som driver detaljsalg av kjøkkenredskap og -utstyr, serviser, stentøy og bestikk. Kjeden har i dag 140 butikker i Norge.. Kjeden er eid av Kitch'n Norge AS som har forretningskontor på Lura i Sandnes kommune.

Hovedeier er Ewa Holding AS, hvor Wiggo Erichsen Holding AS er hovedeier. Familien Velde er deleier i Ewa Holding AS med 40 %.

Den første butikken ble etablert i 1995 på kjøpesenteret Kvadrat i Sandnes, den hadde da navnet Bjørns kjøkkendesign. Bak etableringen stod søsknene Vigdis og Bjørn Reidar Mæland. Det ble etter noen år et startet tilsvarende butikker i Haugesund og Stavanger. I 2002 endret kjeden navn til Kitch'n.

I 2017 ble Tilbords-kjeden kjøpt av eierne av Kitch'n, for så å bli slått konkurs i februar 2018. Kitch'n-eierne kjøpte deretter opp konkursboet og reorganiserte driften av kjeden gjennom å legge ned ulønnsome butikker og flytte kontorer og grossistlager.

Referanser
----------

1. ↑  Om Kitch'n, besøkt 12. februar 2019
2. ↑  Stavanger Aftenblad Knivskarp kjøkkensuksess[*død lenke*]
3. ↑  Hopland, Sindre (22. februar 2018). «Jernia-sjef hevder: Kitch'n kjøpte Tilbords for å slå dem konkurs». *E24*. Besøkt 23. mai 2018.
4. ↑  Bach, David; Hopland, Sindre; Elvevold, Eirik Billingsø (27. februar 2018). «Jernia-sjef hevder: Kitch'n kjøpte Tilbords for å slå dem konkurs». *E24*. Besøkt 23. mai 2018.

Eksterne lenker
---------------

* (no) Offisielt nettsted Rediger på Wikidata
* (no) Kitch'n på Facebook Rediger på Wikidata
**Janakpur** er en by i Nepal. 

Byen ligger i Tarai, Nepals flate, tropiske grenseområde i sør, om lag 400 km sørøst for Katmandu og 22 km fra grensa mot India.

Den er hovedstad i Dhanusa-distriktet og i *Janakpur sone* i *Sentralregionen*.

Janakpur var i 2005 landets åttende største by, og hadde en anslått befolkning på 93 796.

Janakpur er en av de ytterst få byer i Nepal som har jernbane til India. To smalsporete linjer ender i byen. Den ene går østover til Jaynagar, rett over grensen til India. Den andre går nordover til Bijalpura. Begge linjer er på omtrent 30 km. Tilsammen er de praktisk talt hele jernbanenettet i Nepal.

Janakpur er også et viktig pilegrimsmål. Hindu-guden Ramas hustru, gudinna Sita Devi, er ifølge *Ramayana epos* født og blei gift med Rana her.

Byen er et sentrum for maithilispråk og kultur, både i Nepal og India. Maithili, som er et av Indias offisielle språk og Nepals nest mest brukte språk (om lag 3 millioner brukere Nepal), er et flere tusen år gammalt litteraturspråk som har utgangspunkt i et gammalindisk kongedømme som var kjent som Videha eller Mithila. Jankapur var rikets hovedstad.

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames
 |
**Jana Suau** (født 15. september 2002) er en spansk alpinist, som representerer klubben CAEI.

Idrettskarriere
---------------

### Sesongen 2018/19

Suau deltok i sitt første FIS-renn i august 2018, i slalåm i Cerro Catedral i Argentina, da hun deltok i Argentinsk mesterskap i alpint 2018. Hun deltok ikke i selve mesterskapet, men kjørte inn til 28.-plass i slalåm. Under Spansk mesterskap i alpint 2019 i mars kom hun på 14.-plass i super-G og 12.-plass i storslalåm, av de nasjonale deltakerne.

### Sesongen 2019/20

Hun deltok i flere renn i Søramerikacupen i alpint 2019/20, og fikk to andreplasser som beste enkeltresultater. Hun kom med det på sjetteplass total i Søramerikacupen denne sesongen, med 236 poeng, og hun kom på femteplass i slalomcupen og storslalåmcupen. Under det argentinske mesterskapet i alpint kjørte hun ned til tiendeplass i storslalåm.

Hun deltok i alpint under Vinter-OL for ungdom 2020. Der kom hun på 32.-plass i super-G, der Amelie Klopfenstein fra Sveits vant. I den påfølgende kombinasjonsslalåmen kjørte hun ut, og fikk dermed ingen plassering i kombinasjonen. I storslalåm kom hun på 19.-plass, og i slalåm kjørte hun ut.

Referanser
----------

1. 1 2   www.lausanne2020.sport, besøkt 12. januar 2020[Hentet fra Wikidata]
2. ↑  FIS - *Jana Suau - Results*, besøkt 29. mars 2020.
3. ↑  FIS - *Jana Suau - Results - South American Cup 2020*, besøkt 29. mars 2020
4. ↑  FIS - *Cup Standings - South American Cup 2020*, besøkt 29. mars 2020.
5. ↑  Lausanne 2020 - *Alpine Skiing: Women's Super-G* Arkivert 19. mars 2020 hos Wayback Machine. besøkt 24. mars 2020.
6. ↑  Lausanne 2020 - *Alpine Skiing - Women's Alpine Combined* Arkivert 25. mars 2020 hos Wayback Machine. besøkt 25. mars 2020.
7. ↑  Lausanne 2020 - *Jana Suau* Arkivert 29. mars 2020 hos Wayback Machine. besøkt 29. mars 2020.

Eksterne lenker
---------------

* (en) Jana Suau – Olympics.com Rediger på Wikidata

* (en) Jana Suau – Olympedia Rediger på Wikidata

* (en) Jana Suau – FIS (alpint) Rediger på Wikidata

* (en) Jana Suau – TheSports.org Rediger på Wikidata
* (en) Profil hos Vinter-OL for ungdom 2020 Arkivert 29. mars 2020 hos Wayback Machine.
**Sveriges Arkitekter** er intresseorganisasjon for Sveriges arkitekter, interiørarkitekter, landskapsarkitekter og planeringsarkitekter. 

Sveriges Arkitekter ble stiftet 1. juli 2002. Samtidig ble de tidligere organisasjonene Svenska Arkitekters Riksförbund (SAR), Svenska Inredningsarkitekters Riksförbund (SIR), Landskapsarkitekternas Riksförbund (LAR) (som før 1970 het Föreningen Svenska Trädgårds- och Landskapsarkitekter) og Fysiska Planerares Riksförbund (FPR) samt fagforeningen ArkitektFörbundet oppløst.

Medlem i Sveriges Arkitekter forkortes MSA. Medlemmer av de spesifikke yrkesgruppene som oppfyller visse krav kan benytte titlene *arkitekt SAR/MSA*, *arkitekt SIR/MSA*, *landskapsarkitekt LAR/MSA* respektive *planeringsarkitekt FPR/MSA*.

Forbundet er med i Sveriges akademikers centralorganisation.

Sveriges Arkitekter deler årlig ut blant annet Kasper Salin-prisen og Sienaprisen

Eksterne lenker
---------------

* (sv) Offisielt nettsted Rediger på Wikidata

* (en) Offisielt nettsted Rediger på Wikidata
* Sveriges Arkitekter på Facebook Rediger på Wikidata

* Sveriges Arkitekter på Instagram Rediger på Wikidata

* Sveriges Arkitekter på LinkedIn Rediger på Wikidata

Portal: Sverige
**Cándido López** (født 29. august 1840 i Buenos Aires i Argentina, død 31. desember 1902) var en argentinsk maler og soldat. Hen er mest berømt for sine detaljerte malerier og tegninger av slagene under trippelalliansekrigen. Han deltok i denne krigen hvor han også mistet sin høyre arm og lærte seg derfor å male med sin venstre hånd.

Han var allerede en ansett kunstner ved 17-årsalderen. Han malerier av slagene viser hans hang for detaljer og framtredende fager som framviser krigen i miniatyr. Mange av hans verker kan ses på den nasjonale kunstmuseet i Buenos Aires. Hen er begravet i *La Recoleta* gravgården i Buenos Aires.

Cándido López begynte sin kunstneriske karriere som en Daguerreotypifotograf i 1858. López begynte med å ta bilder av sin fødeby og gikk snart ut til småbyene og tettstedene i Buenos Aires-provinsen samt sør for Santa Fe-provinsen for å ta en mengde fotografier i perioden 1859 til 1863. Å ta daguerreotypibilder krever mye i form av komposisjon og planlegging før bildet kan tas, noe som ga ham et øye for detaljer som han tok med seg videre i sine malerier.

Referanser
----------

1. 1 2   López, Cándido[Hentet fra Wikidata]
2. 1 2   Autorités BnF, BNF-ID 165638706[Hentet fra Wikidata]
3. 1 2   Find a Grave, Find a Grave 11910893, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6f27shf, besøkt 9. oktober 2017[Hentet fra Wikidata]
5. ↑   www.findagrave.com[Hentet fra Wikidata]

  

Portal: Kunst

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ULAN **·** BNE
 |
**Allan Hills** er en rekke koller i Victoria Land i Øst-Antarktis. Området ligger 15 kilometer nord-nordvest for Mount Brooke og sørvest for Mawsonbreen ved enden av den Transantarktiske fjellkjede. Kollene utgjør en Y-formet formasjon og er nesten isfrie. Området ble oppdaget av en newzealandsk gruppe under Samveldets trans-antarktiske ekspedisjon 1957–58 og oppkalt etter professor Robin S. Allan ved University of Canterbury, New Zealand.

En rekke meteoritter har blitt funnet her. Meteoritten ALH 84001, som ble funnet ved Allan Hills i 1984 og antas å stamme fra Mars, kan ifølge NASA-forskere inneholde spor av mikroskopiske fossiler etter bakterier som beviser at det finnes utenomjordisk liv.

Kilder
------

* Composite Gazetteer of Antarctica Den vitenskapelige komite for antarktisforskning (SCAR). Katalognr. 229
* «Har NASA funnet liv på Mars?» *Nettavisen*, 30. november 2010

Portal: Antarktis

|  |  |
| --- | --- |
| Oppslagsverk/autoritetsdata | GeoNames **·** GNIS **·** SCAR

 |